Historia Georgiae
Historia Georgiae historiam unius ex veterrimis civitatibus orbis terrarum tractat. Georgia (Georgiane საქართველო sakartvelo) regnum a Pharnabazo I rege saeculo quarto ineunte primum constituta est, ex variis civitatibus antecessoribus Colchidis Hiberiaeque regnorum antiquorum orta. Regnum Georgiae saeculis decimo, undecimo, duodecimo floruit, Davide IV Aedificatore et Tamara regina familiae Bagratidarum regnantibus. Regio ab Imperio Mongolico ante 1243 capta est, ac, post brevem reconciliationem, Georgio V Splendido regnante, ab Imperio Timuridarum victa est. Ante 1490, Georgia a variis regnis et principatibus minutis et angustis regebatur, qui ad autonomiam contra rectionem Imperii Ottomanici et Iranianarum (domuum Safavidarum, Afsharidarum, Qajar) retinendam certabat, donec Georgia in dicionem Imperii Russici saeculo undevicensimo redacta esset. Post tempus libera nomine Republica Democratica Georgia annis 1918–1921, Georgia erat pars Reipublicae Sovieticae Foederativae Socialisticae Transcaucasianae ab anno 1922 ad annum 1936, et tum constituta est Respublica Socialistica Sovietica Georgiana usque ad Unionem Sovieticam dissolutam. Res publica Georgiae civitas sui iuris ex 1991 est. Zviad Gamsakhurdia, primus praeses, nationalismum amplificans, vovit se auctoritatem Tiphlisensem in Abasciam et Ossetiam Meridianam imponiturum. Gamsakhurdia autem per cruentam interceptionem regiminis eodem anno summoto civitas amarum bellum civile commovit, quod usque ad 1995 persistebat. Abascia et Ossetia Meridiana, a Russia sustentae, libertatem de facto ceperunt. Res Novae Rosarum fecerunt, ut Eduardus Shevardnadze se munere anno 2003 abdicaret. Ii, qui reipublicae praeerant, a Michaele Saakašvili recti, secessionem tertiae reipublicae contumacis in discrimine Adiara(en) anni 2004 prohibuerunt, sed certamina in Abascia et Ossetia Meridiana, a rectione Russica mota, bellum Russiae et Georgiae anni 2008 accenderunt, et dissentiones inter Georgiam et Russiam incertae manent. Historia Georgiae in historiam gentis Georgianorum inextricabiliter implicatur.